ནི་གནས་འགྱུར་ཏེ། ། ས་ལའི་ཤིང་ལ་འཁྲིལ་
ཤིང་བཞིན། ། བཟང་པོ་དཔལ་གྱིས་འཁྱུད་པར་འགྱུར། ། ཁྱོད་ཀྱིས་བཞམ་
པ་བདེན་པ་དང་། ། ། ཁྱད་པར་ཞིང་ལ་སྦྱིན་པ་དང་། ། དྲན་དང་བྲལ་བས་
འདོད་པ་དབྱེ། ། ཆད་པས་གང་དུའང་བཅད་མི་བགྱི། ། ལོག་པས་འཐབ་
།
188

གཅུགས་བྱེད་པ་དང་། ། བཀྲེན་ལ་སྨན་པར་ལྟ་བ་དང་། ། ཚུལ་ཁྲིམས་ལྡན་
།
་ཡང་
རྣམས་མི་དགའ་དང་། ། དཀའ་ཐུབ་སྡོམ་པ་འཁྲུལ་བྱེད་པ། ། བཞི་པོ་འདི་
དག་འདོད་མིན་ཏེ། ། རྩ་བ་འཇོམས་པར་བགྱིད་པ་ལགས། ། རབ་བརྩོན་
ཁྱོད་ཀྱི་ཡུལ་ན་ནི། ། ། དེ་དག་གཏན་མ་མཆིས་པར་མཛོད། ། སྟོབས་དང་ལྡན་
པས་སྟོབས་ཆུང་བ། ། གནད་ཆེན་གྱིས་ནི་མི་གནང་དང་། ། མཆོད་འོས་
རྣམས་ཀྱིས་མི་མཆོད་དང་། ། སྨོས་འདིས་ཀྱིས་ནི་མི་ཤེས་པ། ། གང་ཡ
རུང་ལ་གང་གིས་ཀྱང་། ། བརྙས་པ་མེད་པ་ཁྱོད་ཀྱིས་མཛོད། ། ཐ་ སྙད་
རྣམས་ནི་དག་པ་ཡིས། ། ཀུན་ལ་འདྲ་བ་གཟིགས་སུ་གསོལ། ། ཀུན་གྱིས་རང་
གི་ཆོས་ཐོབ་ཅིང་། ། ཆོས་ཀྱི་ཐམས་ཅད་འཚོ་བར་མཛོད། ། མི་སྡུག་ཀྱང་ནི་
ཉེས་མེད་ན། ། ཐམས་ཅད་བདེ་བར་མཛད་དུ་གསོལ། ། ཕ་ཡིས་བུ་ལ་ཇི་ལྟ་
བར། ། ཁྱོད་ ཀྱིས་ འཁོར་ ལ་ བྱམས་ བགྱིས་ ན། ། ། དེ་ བས་ ཇི་ སྲིད་ ས་ དེ་
ལས། ། མྱུར་དུ་མ་བརྒལ་བར་དུ་ནི། ། བློ་མཐུན་སྐྱེད་ཕྱིར་མཁས་པ་དག །
བསྡུ་བར་བགྱིས་པའི་ནན་ཏན་མཛད། ། ཆོས་ཀྱི་བསྟན་བཅོས་འདོན་བགྱི་
ཞིང་། ། ། དེ་ཡི་དོན་གྱི་ཚུལ་གསོན་ལ། ། གསན་པའི་ཆོས་རྣམས་རྣམ་དཔྱད་
དེ། ། དཔྱད་ པ་ ལ་ ནི་ མཁས་པས་ མཛོད། ། མྱ་ངན་ གྱིས་ ནི་ མ་ གདུངས་
ཤིང་། ། ། ན་ གཞོན་ནད་ མེད་ལོངས་པ་ཡིས། ། དངོས་ པོ་ད་ ལྟར་ བྱུང་ བ་
ཡི། ། །བློ་གྲོས་ལ་ནི་མི་ནུས་མེད། ། བུ་ཡིས་ཕ་ལ་ཇི་ལྟ་བར། ། ཁྱོད་ལ་ཞ་
འབྲུང་དགའ་བར་བགྱིད། ། ཕ་རྣམས་རང་བཞིན་བཟང་ན་ནི། ཁྱོད་ཀྱི་
དགོངས་པ་བཞིན་དུ་འགྱུར། ། ཕལ་རྣམས་རང་བཞིན་ངན་ན་ནི། ། ཁྱོད་ཀྱི་
དགོངས་པ་བཞིན་མི་འགྱུར། ། གལ་ཏེ་གཞུང་ལུགས་བཟུང་བཞེས་ན། །
གོང་ནས་གོང་དུ་འཕར་བར་འགྱུར། ། ཅི་སྟེ་ངན་པའི་སྤྱོད་མཛད་ན། ། འོག་
ནས་འོག་ཏུ་ལྟུང་བར་འགྱུར། ། དམ་པའི་ལས་ལ་གནས་ན་ནི། ། ཁྱུ་མཆོག་
189

དང་ནི་ཁྱུ་ལྟ་བུ། ། ། རྗེས་སུ་འཚོ་བའི་སྐྱེ་བོའི་ཚོགས། ། འདི་ཀུན་རྗེས་སུ་
འབྲང་བར་འགྱུར། ། ཁྱོད་ཀྱི་གྱ་གྱུ་ལ་བཞུགས་ན། ། གྱ་གྱུ་ཁོ་ནའི་རྗེས་
འབྲངས་པས། ། སྐྱེ་དགུ་ཁྱོད་མཛད་རྗེས་འགྲོ་ནི། ། སྐྱེ་དགུ་འདི་ནི་ཉམས་
པར་འགྱུར། ། དེ་བས་བདག་གཞན་བསྲུང་སླད་དུ། ། ཐུགས་ཀྱིས་རབ་ཏུ་
བསྒྲིམས་ནས་ནི། ། ། གནའ་རྒྱལ་དྲང་སོང་རྣམས་ཀྱི་ལུགས། ། ཉམས་པ་སར་
པར་བཅོས་སུ་གསོལ། ། གནའ་ཡི་རྒྱལ་པོའི་སྤྱོད་པ་ལས། ། གང་དག་བཟང་
བ་དེ་མཛོད་ལ། ། མི་རིགས་བྱེད་པ་གང་ལགས་དེ། ། སླད་པར་མཛོད་ལ་
སྤང་དུ་གསོལ། ། སྔོན་གྱི་བཀའ་ཁྲིམས་སྐྱོན་ཆགས་པ། ། མནའ་ནས་མཆིས་
ཀྱང་རྒྱུན་ཆོད་ལ། ། རྒྱལ་པོ་ཀ་ནི་ཀས་མཚན་པའི། ། ཁྲིམས་སུ་བཅའ་བ་
གསར་པར་མཛོད། ། ལྷ་ཁྱོད་ཡོན་ཏན་དོན་གཉེར་བས། ། ཡོན་ཏན་ལྟ་
བཞིན་ཁོ་ནར་མཛོད། ། ལྷ་ཁྱོད་སྐྱོན་རྣམས་མཁྱེན་པ་ཡིས། ། ལྷ་བཞིན་ཉེས་
མེད་ཁོ་ནར་མཛོད། ། ཟླ་བ་མར་གྱི་ངོ་བཞིན་དུ། ། ཉེས་པའི་ཚོགས་རྣམས་
འགྲིབ་པ་དང་། ། ཟླ་བ་ཡར་གྱི་ངོ་བཞིན་དུ། ། རྟག་ཏུ་ཡོན་ཏན་གྱིས་བརྒྱན་
མཛོད། ། ཡབ་མེས་བཞིན་དུ་བདག་ཉིད་ཀྱིས། ། ཆོས་ཀྱིས་ས་སྟེང་བསྐྱང་བ་
དང་། ། ཡབ་མེས་བཞིན་དུ་ལྷ་ཁང་གི ། དུས་སྟོན་ འཕེལ་ བཪ་ མཛད་ དུ་
གསོལ། ། ། ཁྱོད་ཀྱིས་མཐོ་རིས་བྱང་གྲོལ་གྱིས། ། ཐེམ་སྐལ་མི་མཉམ་མཉམ་
པའི་ཕྱིར། ། བསོད་ནམས་ལས་བྱུང་བཟོ་རིགས་ཆེ། ། རྟག་ཏུ་ལྷ་ཁང་དག་ཏུ་
སོགས། ། རྒ་དང་འཆི་བས་བསྙེངས་མཛོད་དེ། ། ཆོས་ བཞིན་ རྒྱལ་ སྲིད་
དཔལ་སྤྱད་ནས། ། བགྲེས་ཀར་དགོན་པར་གཤེགས་སུ་གསོལ། ། དམ་ཆོས་
བསྟེན་པས་འབྲས་མཆིས་མཛོད། ། རང་བྱུང་རྣམས་ཀྱི་རྗེས་བརླབས་པ། །
ཀུན་ཤའི་ རིགས་ སུ་ འཁྲུངས་ཁྱོད་ཀྱིས། ། ཡབ་མས་འཕགས་ རིགས་ ཉི་ མ་
ཡི། ། གདུང་རྒྱུད་ཆོས་ལུགས་མ་ཉམས་མཛོད། ། སྐྱེ་བ་ཅན་ལ་ངེས་པར་
190

ནི། ། རྒས་དང་འཆི་དང་ན་མཆིས་ན། ། མ་བགྲེས་མ་བསྙུངས་མ་འགྲོངས་
ཞེས། ། ལེགས་ སྨོན་ གསོལ་ ཡང་ ཅི་ ལ་ སྨན། ། སྲིད་ པ་ དག་ ནི་ གང་ ཡང་
རུང་། ། ། ། དེ་ ཉིད་ རྒས་ དང་འཆི་བ་ལགས། ། ཡོངས་ སུ་ འགྱུར་ བས་ རྒ་ བ་
སྟེ། ། སྐད་ཅིག་འཇིགས་པས་འཆི་བ་ཡི། ། མ་རྒས་མ་ན་མ་འཆི་ཞེས། ། སྨྲ་
བ་དག་ནི་སྨྲ་བ་ན། ། དེ་ལྟར་འཇིག་རྟེན་ཀུན་འབར་ན། ། ཡང་
ང་སྲིད་མེད་
ལས་གཞན་ཅི་ཡོད། ། གང་ན་མི་མཐུན་ཡོད་མ་ཡིན། ། གང་དུ་འདུ་བྱེད་
འཇིག་མི་འགྱུར། ། གང་ན་གཅིག་ཏུ་བདེ་བར་གནས། ། གང་དུ་སོང་ན་འཆི་
མི་འགྱུར། ། ། ། སྲིད་པ་ཀུན་ནས་ཉོན་མོངས་དང༌། ། སྡུག་བསྔལ་འབྱུང་བ་ཅིར་
མི་འཁོ། ། དེ་སླད་དེས་བས་སྲིད་པ་རྣམས། ། མེད་པར་བསྒོམ་པ་རྒྱས་པར་
མཛོད། ། འདི་ ནི་ བགྱི་ བ་ འདི་ ཉིད་ དེ། ། ། དེ་ ལས་ གཞན་ པའི་ བགྱི་ མི་
འཚལ། ། ། བགྱི་བ་དེ་ནི་བགྱིས་པ་ཡིས། ། མི་བགྱི་བ་ཡི་ཚར་ཕྱིན་ཏོ། ། །
བགྲང་ཕྲེང་བཞིན་དུ་འཁོར་བ་རུ། །ལན་མང་ཡོངས་སུ་འཁོར་བ་ནི། ། ལན་
བརྒྱའམ་ཡང་ན་སྟོང་དག་ཏུ། ། འཇིག་རྟེན་དག་ཏུ་ཅི་མ་བགྱིས། ། འདི་མ་
བགྱིས་སླད་བྱིས་པ་ཡིས། ། ཡང་དང་ཡང་དུ་བགྱི་འཚལ་བས། ། ཐོག་མ་མེད་
པའི་དུས་ཅན་འདི། ། ད་དུང་བར་དུ་མ་ལོ་གོ ། ། འཆི་བདག་སུ་དང་མི་
བཤེས་པ། ། བློ་བུར་དག་ཏུ་འབབ་འགྱུར་བས། ། སང་དག་བྱ་ཞེས་མ་བཞེས་
པར། ། དམ་པའི་ཆོས་ལ་བསྙུར་ཏེ་ མཛོད། ། འདི་ སང་ དེང་ འདི་ མི་ བྱ་
ཞེས། །བྱ་བ་མི་ལ་བཟང་པོ་མིན། ། ནམ་ཞིག་ཁྱོད་ནི་མེད་འགྱུར་བའི། །
སང་དེ་གདོན་མི་ཟ་བར་འོང་། ། འཆི་བདག་བརྩེ་བ་མེད་པ་ཅན། ། སྐྱེས་
རྩལ་དོན་དེ་གསོད་འགྱུར་བ།། ། གསོད་པ་མངོན་དུ་འོང་བཞིན་དུ། ། མཁས་
པས་སུ་ཞིག་བག་སྐྱོང་སྤྱོད། ། དེ་སླད་དཔག་ཆེན་བཟོད་མེད་དེས། ། མདའ་
ནི་མི་བཟད་འཚོར་མེད་པ། ། དེ་ནི་ཇི་སྲིད་མ་འཕངས་པ། ། དེ་སྲིད་རང་གི་
191

དོན་ལ་འབོད། ། རྣམ་སྨིན་འབྱིན་པ་སྔོན་ལས་ཀྱིས། ཁྱོད་ཀྱིས་ཡོངས་སུ་
།
བཏང་འགྱུར་བ། ། སར་པའི་ལས་དང་རྗེས་འབྲེལ་ཅིང༌། ། འཆི་བདག་གིས་
ནི་དྲངས་པ་ན། ། ། དགེ་དང་སྡིག་པ་མ་གཏོགས་པར། ། འགྲོ་བ་ཐམས་ཅད་
ཕྱིར་ལོག་ནས། ། འགའ་ཡང་ཁྱོད་རྗེས་མི་འབྲང་བར། ། མཁྱེན་པར་མཛོད་
ལ་ལེགས་པར་སྤྱོད། ། བདག་ནི་སྙིང་རྗེས་ཟིལ་ནོན་ཅིང་། ། ཡིད་ནི་དགའ་
བའི་རླན་གྱིས་ནི། ། ཤིན་ཏུ་བརླན་པའི་སྨྲེ་སྔགས་འདི། ། རེ་ཞིག་གསན་པར་
མཛད་དུ་གསོལ། ། འགྲོ་བ་དམན་པ་ལོག་ལྟུང་བ། ། མགོན་མེད་ཉེས་མེད་
ཕལ་ཆེར་ནི། ། རྩ་དང་ ཆུ་ དང་ འབྲས་ བུ་ ནི། ཕལ་ པས་ འཚོ་ བ་ བསྒྲུབ་
བགྱིད་པ། ། བྱ་དང་རི་དྭགས་ཕྱུགས་དག་ལ། ། རྒྱལ་པོས་གསོད་དང་གསོད་
འཇུག་པ། ། ཅི་ག་རིགས་སམ་མི་རིགས་པ། ། བདེན་ལ་གནས་པ་ཁྱོད་ཉིད་
གསུངས། ། ། ཁྱོད་ནི་ཆེན་པོར་མི་ཁྲོ་ཞིང་། ། གནོད་པ་བགྱིད་ལའང་བཟོད་
ཅེས་གདའ། ། ཁྱོད་ཀྱི་ཐུགས་རྗེས་དུད་འགྲོ་ལ། ། ཀྱེ་མ་སུ་ཡིས་དགག་པར་
བགྱིས། ། གནོད་པ་ བགྱིད་ལ་བཟོད་མཛད་ཅིང་། ། གནོད་མི་བགྱིད་པ་
འགུམས་མཛད་པས། ། ཁྱོད་ལ་བརྩེ་དང་མི་བརྩེ་བའི། ། རྒྱུ་མཐུན་པ་ནི་
གཉིས་ག་གདའ། ། སྔོན་ཆད་བགྱིས་པའི་སུག་ལས་ཀྱི། ། འདི་ལྟར་གཉེན་དུ་
གྱུར་པ་ལས། ། ཁྱོད་ཉིད་གནོད་པ་མཛད་ན་གོ ། སུ་ལ་སྐྱབས་སུ་མཆི་བ་
གསུངས། ། གཞན་ གྱིས་ གནོད་ པ་ བགྱིས་ ན་ ཡང་། ། ཉིད་ ནི་ ཕྱག་ གིས་
བཤུགས་འཚལ་ན། ། ཁྱོད་བཞེངས་སྔོན་དུ་གནོད་མཛད་ན། ། ཕྱོགས་ཀུན་
མུན་པར་མ་གྱུར་ཏམ། ། ཀུན་ལ་སྲོག་ནི་ཕངས་པ་སྟེ། ། ཀུན་ལ་གསོན་པ་
སྡུག་པ་ལགས། ། ཐམས་ ཅད་ འཆི་ བའི་ ཆོས་ ཅན་ ཏེ། ། ཐམས་ཅད་སྡུག་
བསྔལ་རྣམས་ཀྱིས་གདུངས། ། འདི་ལྟར་གང་ཞིག་མི་འཚལ་བ། ། འདི་ཉིད་
ཀྱི་ནི་སྡུག་བསྔལ་ཏེ།
མཁས་པ་སུ་ཞིག་མགར་བ་ལྟར། ། ཚིགས་པ་ལ་ནི་
192

ཡང་བསྲེག་བཞིན། ། ཁྱོད་ནི་སྲོག་ གཅོད་མི་དགྱེས་ཤིང་། ། སྲོག་གཅོད་
〕ས་ལས་ཕྱིར་ལྡོག་ན། ། རྒྱལ་སྲིད་ཉམས་པར་འགྱུར་རམ་ཅི། ། ལུགས་
འདི་ ཅི་ ཞིག་ ལགས་ པར་ གསུངས། ། མཚོན་ ཆའི་ ཐབས་ ལ་ མཁས་ སྤྱོད་
ཀྱིས། ། གཡུལ་ངོར་སྲོལ་ བཏོད་ མཐོང་ ལགས་ ན། ། གཞན་དུ་ཁྱོད་ ལ་ རི་
དྭགས་ལ། ། ཅི་སླད་གནོད་པའི་ལས་རྣམས་མཛད། ། རི་དྭགས་གཞོན་ནུའི་
སྤྱན་མངའ་ཁྱོད། ། སྤྱན་དང་འདྲ་བའི་རི་དྭགས་རྣམས། ། སྟབས་ནས་རིག་
རིག་ལྟ་བ་ལ། ། ཅི་ཡི་སླད་དུ་ཐུགས་མི་རྗེ། ། ཁྱོད་ཀྱི་སྤྱན་དང་མིག་འདྲའི་
ཕྱིར། ། ཁྱོད་ལ་དགའ་བ་གང་ལགས་ཏེ། ། རི་དྭགས་ལ་ཡང་དགའ་བགྱིད་
ན། ། ཁྱོད་ནི་ ཇི་ ལྟར་ དགྱེས་ མི་ མཛད། ། ལོག་ པཪ་ ལྟུང་ དང་ སྤྱན་ འདྲ་
དང་། ། མགོན་ མེད་ ཡུལ་ ན་ གནས་ པ་ ཉིད། ། རེ་ རེ་ ཡང་ ནི་ རི་ དྭགས་
དག ། མི་འགུམ་པ་ཡི་རྒྱུར་རུང་ངོ་། ། མི་རྣམས་ལ་ནི་མཛད་པ་བས། །
སྡུག་བསྔལ་ ལྷག་ པར་ བརྟགས་ པ་ ཡིས། ། དུད་ འགྲོ་ རྣམས་ ལ་ ཆེས་ ལྷག་
པར། ། ཁྱོད་ཀྱི་ཐུགས་རྗེ་མཛད་དུ་གསོལ། ། ཁྱོད་ཉིད་བསྲུང་བའི་དོན་འདི་
ལ། ། བདག་གི་ཐལ་མོ་སྦྱར་མི་འཚལ། ། རྒྱུད་གཞན་གསོལ་བས་གུས་བགྱིས་
པར། ། ལེགས་པར་ཐུགས་ ཚོད་ མངའ་ ལགས་ གྲང་། ། ཅོ་ནས་གཟུང་ སྟེ་
བསླབ་སྦྱང་བ། ། དམ་པ་རྣམས་ཀྱིས་ལུགས་སུ་གྲགས། ། དེ་ལྟར་ལགས་པས་
རྒྱལ་པོ་ལ། ། བུ་སྡུག་བཞིན་དུ་གསོལ་བ་ལགས། ། གལ་ཏེ་བདག་གིས་མི་
ཕན་པ། ། གསོལ་ན་བདག་ལ་ཆད་པས་ཞུམ། ། ཅི་སྟེ་གཅིག་ཏུ་ཕན་གསོལ་
ན། ། བདག་གིས་གསོལ་བ་བཞིན་དུ་མཛོད། ། གལ་ཏེ་མི་དགྱེས་མཛད་པར་
མ་གྱུར་ན། ། བདག་གིས་ཡང་དང་ཡང་དུ་གསོལ་བ་འཚལ། ། ཅི་སྟེ་བདག་
ཆིག་ཁྱད་དུ་འགུམས་མཛད་ན། ། བཀའ་མཆིད་འདི་ནི་ངེས་པར་བཏང་བར་
བགྱིད། ། དགྱེས་པར་གྱུར་ན་སླར་རྗེས་མི་འགུམས་ཏེ། ། མི་དགྱེས་གྱུར་ན་
193

དོགས་བཟུང་པར་འཚལ། ། གནོད་བགྱིད་ཉི་མ་ལྟར་རྔོ་མ་ཐོགས་པས།
ས་
བདག་ཟླ་བ་ཉ་བ་བཞིན་དུ་བཟོད། ། ས་བདག་ཚེར་མའི་ཤིང་ལས་སྦྲང་རྩི་
དང་། ། དགྲ་བོ་ལས་ཀྱང་ལེགས་པར་སྨྲས་པ་གཟུང་། ། གསེར་གྱི་རི་ལས་
དུག་རྒྱུན་ཇི་བཞིན་དུ། ། ཡིད་འོང་སྐྱེ་བོའི་ཚིག་ངན་སྤང་འཚལ་ལོ། ། ། མི་
མཆོག་གལ་ཏེ་ལེགས་པར་མཛད་པའི་སྦྱོར་བས་བསྒྲུབས་གྱུར་ཏེ། ། ཕ་རོལ་
གནོད་པ་སེལ་བའི་དཔལ་འདི་ཡོན་ཏན་རྒྱན་རྣམས་ཀྱིས། ། ཕྱུག་པར་བགྱིས་
ན་ལེགས་སྤྱད་བརྒྱ་ལ་ཆགས་ཕྱིར་གཡོ་བའི་སྙིང་། ། མི་བརྟན་པ་ཡང་རང་
དབང་མེད་པ་ཡུན་རིངས་ཁྱོད་ལ་ཆགས། ། སློབ་དཔོན་མ་ཏི་ཅི་ཏྲས་རྒྱལ་པོ་
ཆེན་པོ་ཀ་ནི་ཀ་ལ་སྤྲིངས་པའི་སྤྲིང་ཡིག་རྫོགས་སོ། །
རྒྱ་གར་ གྱི་ མཁན་ པོ་ བིརྱ་ཀ་ར་པྲ་བྷཱ་དང་། ལོ་ཙཱ་ བ་ བནྡེ་ རིན་ ཆེན་
མཆོག་ གིས་ བསྒྱུར་ ཨཱ་ ཙརྱ་ དཔལ་ བརྩེགས་ ཀྱིས་ ཞུས་ ཏེ་ གཏན་ ལ་ ཕབ་
པའོ། ། ། །
194